Die wêreld in foto’s – 8 November 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Betogers blokkeer ŉ hoofweg in Borrassa in Katalonië, Spanje, nadat die streeksregering deur Madrid afgedank is. (Foto: Emilio Morenatti, AP) Kinders waai vir die motor waarin pres. Donald Trump en sy vrou, Melania, deur die strate van Beijing in China ry. (Foto: Lintao Zhang, AP) Ondersteuners van die opposisieparty in Indië betoog op dieselfde dag as wat Narendra Modi, die premier van Indië, ŉ jaar vantevore die ontmunting van die 500- en 1000-roepee-note aangekondig het. (Foto: Altaf Qadri, AP) ŉ Sleutelmaker wag vir kliënte terwyl ŉ bromponie, met die ligte aangeskakel weens die rookmis, verbyry. Die rookmis hang al vir dae in die gebied naby Nieu-Delhi in Indië. Die situasie word deur die Indiese mediese vereniging as ŉ openbare gesondheidskrisis bestempel terwyl skole en ander instansies gemaan is om buitelugaktiwiteite tydelik te staak. (Foto: RS Lyer, AP) Die Dajiu-meer in China se Hubei-provinsie. (Foto: Du Huaju, Xinhua)